
JOHDANTO 


Vuoden 1940 kesä oli Eestin kansan historiassa murros- 
aikaa. Tässä kirjasessa pyritään luomaan sanoin ja kuvin 
katsaus tuon historiallisen kesän tapahtumiin. Kesäkuun 
vallankumous teki lopun porvarillisesta tasavallasta ja las- 
ki perustan Neuvosto-Eestin kehitykselle. Tämän vallanku- 
mouksen syitä ja kulkua on mahdotonta käsittää tunte- 
matta Eestin varhaisempaa historiaa. Siksi kirjasen alussa 
sivutaankin lyhyesti vv. 1917—1920 tapahtumia sekä vuo- 
den 1940 vallankumousta välittömästi edeltänyttä kautta. 

Porvariston vallan kukistamiseen ja uuden yhteiskunnan 
rakentamiseen osallistui tuhansia Eestin työläisiä, talonpoi- 
kia ja sivistyneistön edustajia. Luonnehtiaksemme tapah- 
tumia monipuolisemmin olemme liittäneet kirjaseen otteita 
eräiden vallankumousmiesten muistelmista sekä muuta- 
mista silloisista asiakirjoista. 


VUODET 1917—1920 


Vuoden 1940 vallankumous Eestissä on erottamatto- 
massa yhteydessä vuoteen 1917. Emme: saa unohtaa Loka- 
kuun sosialistista vallankumousta, sitä seurannutta kansa- 
laissotaa emmekä muiden maiden aseellista väliintuloa 
kun haluamme arvioida oikein Eestin proletariaatin luok- 
kataistelun 1920- ja 1930-luvulla sekä kesällä 1940 saavu- 
tetun vireää e vallankumousvuosi 1917 on avaimena 
porvarillisen estin Tasavallan synnyn i j 
luhistumisen käsittämiseen. A MOT 1 

Runsaat 200 vuotta Eesti kuului tsaari-Venäjän kokoon- 
panoon. 1800-luvun jälkipuoliskolla muodostunut eesti- 
läinen proletariaatti taisteli Venäjän muiden kansojen työ- 
läisten kanssa tsaarivallan kukistamisen puolesta. Samaan 
aikaan Eestin — porvaristo herätti huomiota tsaarin 
uskollisena alamaisena. Porvariston tärkeimpänä poliitti- 
sena pyrkimyksenä ennen vuotta 1917 oli oman asemansa 
lujittaminen paikallisessa itsehallinnossa sekä saksalais- 
syntyisen aateliston ja porvariston johtoasemien supista- 
minen. Yksikään porvarillisen Eestin poliitikoista ei ennen 
vuotta 1917 ollut edes ehdottanut itsehallinnon lakkautta- 
mista tai Eestin irtautumista tsaari-Venäjästä. 

Vuoden 1917 Helmikuun vallankumous syöksi tsaarin 
valtaistuimelta. Nyt Eestin porvaristo ryhtyi kansan selän 
lakana neuvottelemaan Venäjän porvarillisen Väliaikaisen 
hallituksen kanssa. Eestille haviteltiin tosin tietynlaista 
autonomiaa, mutta samalla korostettiin, että Eestin pitää 
jäädä Venäjän kokoonpanoon. Tästä voi esittää runsaasti 
esimerkkejä Eestin porvariston edustajien puheista. Niinpä 
Jiiri Vilms totesi heinäkuun 3. pnä 1917 pitämässään 
puheessa muun muassa: »Nykyisen tilanteen vallitessa ei 
ole sopiva hetki pyytää Eestille täydellistä itsenäisyyttä: 
maanpuolustus ja useat muut tehtävät aiheuttaisivat sille 
liian suuria vaikeuksia, taas taloudelliset ja eräät muutkin 
seikat sitovat meitä luonnollisesti Venäjään.» 

Vuoden 1917 Lokakuun vallankumous kaatoi porvarilli- 


sen Väliaikaisen hallituksen. Venäjän monikansainen pro- 
letariaatti otti liitossa talonpoikaisköyhälistön kanssa val- 
lan käsiinsä. Lokakuun vallankumouksen päivinä bolSevik- 
kien johtamien Eestin työläisten oli täytettävä erittäin 
vastuullisia tehtäviä. Tallinnan työläiset ja paikallisten 
joukko-osastojen vallankumousmieliset sotilaat ottivat 
kaupungin valvontaansa jo lokakuun 23. päivän iltana eli 
päivää ennen Pietarissa alkanutta Lokakuun — kapinaa. 
Täten lujitettiin vallankumouksellisen Pietarin selustaa 
sekä tehtiin Venäjän porvaristolle mahdottomaksi kuljettaa 
Eestin kautta Pietariin vastavallankumouksellisia joukko- 
osastoja. 

Valtaenemmistö työkansasta kannatti neuvostovaltaa 
Eestissä ja siksi valta siirtyi v. 1917 neuvostoille ilman 
aseellista taistelua. Paikallinen porvaristo ei uskaltanut 
osoittaa neuvostovallalle maininnan arvoista vastarintaa. 
Tämä ei tietenkään merkinnyt sitä, että Eestin porvaristo 
olisi hyväksynyt neuvostojärjestelmän. Juuri Lokakuun 
vallankumouksen jälkeen porvariston poliittiset johtajat 
saivat idean irtautua vallankumouksellisesta Venäjästä. 
Mutta porvariston mielestä Eestin vitsenäisyys» oli mah- 
dollista vain jonkin imperialistisen suurvallan siipien suo- 
jassa. Eestin porvariston reaalisin apulainen oli tuolloin 
keisarillinen Saksa. Siksipä sen edustajat kääntyivätkin 
vuoden 1918 alussa juuri Saksan puoleen pyytäen siltä 
apua neuvostovallan kukistamiseksi Eestissä. Porvaristo 
auttoi Saksan sotaväkeä kaikin tavoin Eestin valloittami- 
sessa. Ennen saksalaisjoukkojen tunkeutumista Eestin 
manneralueelle (Eestin saaret Saarenmaan ja Hiidenmaan 
Saksan armeija oli miehittänyt jo vuoden 1917 syksyllä) 
maan porvariston johtajat lähettivät edustajansa kenraali 
A. von Seckendorfin luo Saarenmaalle tiedottamaan, että 
Eestin 1. rykmentti siirtyy Saksan palvelukseen. Todelli- 
suudessa suurin osa rykmentistä karkasi — upseerien tai- 
vuttelusta huolimatta eestiläiset sotilaat eivät halunneet 
olla saksalaisten käskyvallan alaisina. 

Välittömästi ennen Saksan miehitysjoukkojen saapu- 
mista Tallinnaan ryhmä Eestin porvaristoa edustaneita 
poliitikkoja julisti helmikuun 24. pnä 1918 Eestin itsenäi- 
seksi. Mutta todellisuudessa minkäänlaista itsenäistä Ees- 
tiä ei tuona päivänä kuitenkaan syntynyt: maan miehittä- 
neen Saksan armeijan johto ei tunnustanut Eestin valtiol- 
lista itsenäisyyttä. Eikä edes vitsenäisyysmanifestin» 

takana ollut ryhmä porvarillisia toimihenkilöitäkään yrit- 
tänyt vastustaa miehittäjiä. Todellisen poliittisen vallan 
Eestin porvaristo sai vasta vuoden 1918 marraskuussa. 
Vallankumous Saksassa ja Saksan häviö 1. maailmanso- 
dassa pakottivat saksalaisjoukot vetäytymään Eestistä. 
Tämän yhteydessä Saksan armeijan johto antoi marras- 
kuussa 1918 vallan porvarillisen Eestin Väliaikaiselle hal- 
litukselle, päämiehenään Konstantin Päts. 

Tallinnan työläiset vastustivat porvariston vallan 
palauttamista ja valitsivat marraskuun 12.—15. pnä oman 
valtioelimensä — Tallinnan Työläisten Edustajien Neuvos- 
ton. Pysyäkseen vallassa Eestin Väliaikainen hallitus 
pyysi apua Ententen mailta. Tallinnan Työläisten Edus- 
tajien Neuvosto esitti puolestaan avunpyynnön Neuvosto- 
Venäjän hallitukselle. 

Marraskuun lopulla Punainen Armeija aloitti hyökkäys- 
toimet Baltian maissa. Narvan lähettyville keskitettiin 
muiden joukko-osastojen ohella myös Eestin kommunisti- 
set tarkka-ampujarykmentit. Kaupunki vapautettiin mar- 
raskuun 28. päivänä. Seuraavana päivänä eli 29. mar- 
raskuuta 1918 Narvassa julistettiin Eestin Neuvostotasa- 
vallan synty Eestin Työkansan Kommuunin nimellä. Sen 
hallituksen eli Neuvoston puheenjohtajaksi tuli huomattava 
vallankumouksellinen Jaan Anvelt.. 

Punaisen Armeijan joukko-osastot olivat Eestin työläis- 
ten aktiivisella myötävaikutuksella vapauttaneet vuoden 
1919 tammikuun alkuun mennessä yli puolet Eestin alu- 
eesta. Maan porvarillisen väliaikaisen hallituksen avuksi 
kiiruhti Englannin sotalaivasto ja palkkasotureita Suo- 
mesta. Eestin porvarillista sotaväkeä tukivat innostuneina 
myös Venäjän valkokaartilaiset ja balttilais-saksalainen 
pataljoona. Huomattavan ulkoisen avun ansiosta porvaril- 
linen hallitus aloitti vastahyökkäyksen. Vuoden 1919 helmi- 
kuun alussa suurin osa Eestin alueesta oli jälleen porvaris- 
ton vallan alla. Neuvosto-Venäjä oli silloin valkokaartilais- 
ten ja maahanhyökkääjien saartama, se joutui taistelemaan 
useilla eri rintamilla eikä tästä syystä voinut antaa riittä- 
vän suurta apua Eestin Työkansan Kommuunille. Juuri 
nämä ovat tärkeimmät syyt siihen, että Eestin Työkansan 
Kommuuni joutui tappiolle. 

Vaikka Lännen imperialistiset suurvallat tukivatkin Ees- 
tin valkokaartilaisjoukkojen taistelua Neuvosto-Venäjää 
vastaan, eivät ne silti kiirehtineet tunnustamaan porvarilli- 

sen Eestin itsenäisyyttä. Niiden tavoitteena oli neuvostoval- 
lan nujertaminen ja »jakamattoman ja yhtenäisen Venäjän» 
palauttaminen. Vasta Neuvosto-Venäjään kohdistetun 
intervention lopullisen epäonnistumisen jälkeen pidettiin 
mahdollisena tunnustaa Baltian tasavallat. Englannin, 
Ranskan ja Italian hallitukset tunnustivat Eestin Tasa- 
vallan tammikuun 21. pnä 1921 ja USA — heinäkuun 28. pnä 
1922. Valta jäi Eestissä kahden vuosikymmenen ajaksi 
porvaristolle. Eestinmaan Kommunistisen puolueen johta- 
mana työkansa jatkoi taistelua neuvostovallan palauttami- 
sen puolesta. 


VALLANKUMOUKSEN AATTONA 


Suotuisat olosuhteet työkansan vallan voittamiseksi Ees- 
tissä, samoin kuin Latviassa ja Liettuassakin, muodostui- 
vat vuoden 1939 lopulla ja seuraavan vuoden alkupuolis- 
kolla. Oma merkityksensä oli tässä kansainvälisellä ja sisä- 
poliittisella tilanteella. ki; MI | 

Länsivaltojen imperialistiset piirit pyrkivät kaikin tavoin 
yllyttämään fasistista Saksaa tunkeutumaan Neuvostolii- 
ton alueelle. Näissä merkeissä hitleriläisille uhrattiin sekä 
Itävalta että myös TSekkoslovakia. Englannin, Ranskan ja 
Neuvostoliiton välisissä neuvotteluissa kesällä 1939 länsi- 
valtojen edustajat yrittivät kaikella muotoa välttää sel- 
laista sopimusta, joka olisi ratkaisevasti estänyt Hitler-Sak- 
san aggression. Englannin ja Ranskan hallitukset pyrkivät 
näillä neuvotteluilla pelkästään harhauttamaan maittensa 
julkisen mielipiteen ja naamioimaan suosiollisen suhtautu- 
misensa Saksan fasistiseen aggressiivisuuteen. 

Nähtyään että neuvottelut Englannin ja Ranskan kanssa 
ovat umpikujassa, Neuvostoliitto hyväksyi Saksan ehdotuk- 
sen hyökkäämättömyyssopimuksen solmimisesta. Tämä 
sopimus allekirjoitettiin elokuun 23. pnä 1939. Täten impe- 
rialistisilta valtioilta otettiin pois mahdollisuus luoda yhte- 
näinen Neuvostoliiton vastainen rintama, ja samalla Neu- 
vostoliitto « voitti aikaa puolustuskykynsä lujittamiseen. 
Sopimuksen solmiminen poisti myös joksikin aikaa vaaran 
Baltian maiden joutumisesta hitleriläisten miehitykseen. — 

Syyskuun 1. päivänä 1939 fasistinen Saksa hyökkäsi 
Puolan kimppuun. Sotaan Saksaa vastaan liittyivät Eng- 
lanti ja Ranska. Alkoi 2. maailmansota. Se vaikutti tuhoi- 

sasti myös porvarillisen Eestin talouselämään ja samalla 
se heikensi vallassa olleen klikin poliittista asemaa. 

Syyskuun lopulla 1939 Neuvostoliiton hallitus ehdotti 
Eestin hallitukselle Keskinäisen avunantosopimuksen solmi- 
mista. Sen tuli taata Eestin turvallisuus ja lujittaa myös 
Neuvostoliiton valtionrajoja Itämeren puolella. Vaikka 
Eestin hallitus suhtautuikin vihamielisesti Neuvostoliit- 
toon, se hyväksyi mainitun ehdotuksen. Toisaalta Eestin 
porvarilliset vallanpitäjät pelkäsivät konfliktia Neuvostolii- 
ton kanssa olosuhteissa, jolloin imperialistiset suurvallat 
eivät voineet sekaantua Baltian maiden tapahtumiin keske- 
nään käymänsä sodan vuoksi, ja toisaalta taas oma vaiku- 
tuksensa oli myös kansanjoukkojen painostuksella. Eestin 
työkansa, joka vastikään oli nähnyt Puolan romahtamisen 
hitleriläisen sotakoneiston iskujen alla, käsitti hyvin, että 
vain Neuvostoliitto voi suojella sitä joutumasta fasistisen 
Saksan seuraavan uhrin rooliin. Sopimus Neuvostoliiton 
ja Eestin välillä allekirjoitettiin syyskuun 28. pnä 1939. Sen 
pohjalla Eestiin oli määrä perustaa muutamia Neuvostolii- 
ton sotilastukikohtia, joiden miesvahvuus oli rajoitettu. 
Samanaikaisesti Neuvostoliitto ja Eesti solmivat myös 
kauppasopimuksen, joka edellytti kahden maan välisen 
kauppavaihdon huomattavaa kasvua. Lokakuun alussa 
Neuvostoliitto solmi samantapaiset sopimukset myös Lat- 
vian ja Liettuan kanssa. 

Eestin työkansa tervehti Neuvostoliiton kanssa solmittua 
sopimusta. Tästä kertovat myös lukuisat kirjeet ja sähkeet, 
joita —hallituselimille lähetettiin. Esimerkiksi lokakuun 
9. pnä 1939 Tallinnan työläisten edustajien kokous antoi 
yksimielisen kannatuksensa tälle sopimukselle. Kokouk- 
sessa hyväksyttiin päätöslauselma, jossa sanottiin mm.: 
»Tallinnan työläisten luottamusmiehet ja ammattiyhdis- 
tyksien edustajat toteavat, että Tallinnan työväki on mitä 
suurimmalla mielihyvällä ottanut vastaan tiedon Eestin ja 
Neuvostoliiton välisen laajaulotteisen kauppasopimuksen 
sekä Keskinäisen avunantosopimuksen solmimisesta. Työ- 
väki uskoo, että nämä sopimukset takaavat Eestin työ- 
väelle pysyvästi työtä, että täten katoaa työttömyys- 
vaara ja paranee työväen taloudellinen asema. 

Työväki toivoo, että Eestin ja Neuvostoliiton välillä sol- 
mitun Keskinäisen avunantosopimuksen hengessä tapah- 
tuisi kummankin maan työväen lähentyminen vieläkin 
laajemmassa mitassa. 

Eestin työväki on aina tuntenut suurta sympatiaa Neu- 
vostoliiton työväkeä kohtaan, mutta Eestin työväellä ei pai- 
nostuksen vuoksi ole tähän mennessä ollut mahdollisuutta 
tuoda julki katsantokantojaan .. .» 

Aivan toisella tavalla suhtautui sopimuksen solmimiseen 
Eestiä hallinnut koplakunta. Se näki sopimuksessa vain 
diplomaattisen manööverin eikä aikonutkaan noudattaa 
sitä rehellisesti. Työväenluokan Neuvostoliitolle ystävällis- 
mielisiin esiintymisiin poliisi vastasi vaino- ja rankaisutoi- 
menpiteillä. 

Käsittääksemme paremmin vuoden 1940 vallankumousta 
edeltäneen poliittisen tilanteen palauttakaamme mieleen ne 
muutokset, joita Eestin sisä- ja ulkopolitiikassa oli tapah- 
tunut 1930-luvun puolivälistä. 

Eesti oli vv. 1929—1934 parlamentaarinen tasavalta, 
jossa valtiovalta oli keskitetty lähinnä yksikamarisen par- 
lamentin Valtakunnankokouksen eli Riigikogun käsiin. 
Eestissä toimi silloin useita porvarillisia ja pikkuporvaril- 
lisia puolueita, jotka kamppailivat keskenään johtoasemas- 
ta parlamentissa. Vaikka Kommunistinen puolue oli Eestissä 
porvariston hallintokautena kielletty, oli erilaisilla työ- 
väenjärjestöillä kuitenkin toimintamahdollisuuksia. Porva- 
riston taantumuksellisimmat piirit olivat tyytymättömiä 
parlamentaariseen järjestelmään jo 1920-luvulla. Taloudel- 
listen ja poliittisten vaikeuksien kasvaessa sekä luokkatais- 
telun kärjistyessä talouskriisin vuosina 1929—1933 useat 
porvariston poliittiset ryhmittymät alkoivat havitella Tasis- 
tistyyppisen järjestelmän pystyttämistä Eestissä. Eri ryh- 
mittymien välillä syntyi tämän yhteydessä kova kilpailu. 
Yksi taantumuksellisen porvariston ryhmistä K. Pätsin ja 
J. Laidonerin johtamana otti maaliskuun 12. pnä 1934 val- 

lan käsiinsä. 

Seurasivat laajat uudestaanjärjestelyt valtion poliitti- 
sessa elämässä. Valtakunnankokous saatettiin ns. »hiljai- 
seen olotilaan», ts. parlamenttia ei kutsuttu koolle lähes 
neljään vuoteen. Uusi Valtakunnankokous muodostettiin v. 
1938. Siinä oli kaksi kamaria — ylähuone eli Valtioneu- 
vosto ja alahuone eli Edustajakamari. Uuden parlamentin 
oikeudet olivat kuitenkin perin rajoitetut: se oli itse asiassa 
vain kaikkivoipaisen valtionpäämiehen, presidentti K. Pät- 
sin neuvottelevana elimenä. Kaikkien poliittisten puoluei- 
den toiminta kiellettiin jo v. 1935. Niiden sijaan Pätsin 
klikki perusti fasististyyppisen puolueen, Isänmaallisen lii- 

ton. Vastaavien lakien avulla riistettiin paino-, kokoontumis- 
ja lakkovapaus sekä supistettiin tuntuvasti paikallisten 
itsehallintojen oikeuksia. Näiden ja muiden samankaltais- 
ten toimenpiteiden tuloksena Eestin porvarillis-parlamen- 
taarisen järjestelmän tilalle muodostui -fasististyyppinen 
järjestelmä, tosin hiukan toisessa muodossa kuin Hit- 
lerin fasistinen diktatuuri Saksassa. Oppositiovoimat 
säilyttivät Eestissä myös 1930-luvun jälkipuoliskolla eräitä, 
joskin hyvin rajoitettuja laillisia toimintamahdollisuuksia 
(ammattiyhdistykset, kulttuuriseurat jne.). Eestin kom- 
munistit käyttivät niiden suomia mahdollisuuksia taitavasti 
Tasisminvastaisessa selvitystyössä ja työväen järjestämi- 
sessä. 

Porvarillisen Eestin ulkopolitiikalle oli 1930-luvun puo- 
leen väliin saakka ominaista ns. englantilainen orientaatio. 
Mutta v:sta 1935 alkoi nopea lähentyminen Hitler-Saksaan. 
Talouselämässä tämä ilmeni Saksan pääoman voimaperäi- 
sessä virtaamisessa Eestin teollisuuteen, varsinkin palava- 
kiviteollisuuteen, sekä Eestin ja Saksan välisen kauppa- 
vaihdon nopeassa kasvussa. Saksa oli v. 1938 Eestin ulko- 
maisessa kauppavaihdossa jo vankasti kärkisijalla. Vuosi 
vuodelta kasvoi myös K. Pätsin hallituksen osoittama Sak- 
san aggressiivisen ulkopolitiikan diplomaattinen kannatus. 
Kiinteä yhteistoiminta kehittyi samoin Eestin ja Hitler- 
Saksan sotilasjohdon ja tiedusteluelinten kesken. 

Vuoden 1939 lopulla ja seuraavan vuoden alkupuolis- 
kolla kansanjoukkojen tyytymättömyys K. Pätsin kuppi- 
kunnan taantumukselliseen sisäpolitiikkaan ja Hitler-Sak- 
san vanaveteen luovivaan ulkopolitiikkaan voimistui. Tyy- 
tymättömyyttä lisäsi myös työväen taloudellisen aseman 
jyrkkä huononeminen vuodenvaihteessa ja v. 1940 alussa. 
Kohta 2. maailmansodan syttymisen jälkeen Eestissä alkoi 
olla puutetta useista kulutustavaroista, niiden hinnat nou- 
sivat nopeasti. Proletariaatin asemaan vaikutti erityisen 
masentavasti yhä kasvava työttömyys. Maan taloudellista 
tilannetta vaikeutti entisestään myös hallituksen poliittinen 
suuntaus. Niinpä ei käytetty läheskään kaikkia mahdolli- 
suuksia kaupan laajentamiseksi Neuvostoliiton kanssa, 
mikä olisi auttanut Eestin teollisuuden varustamista raaka- 
aineilla. Pyrittiin kaikin tavoin jarruttamaan Neuvostolii- 
ton sotilastukikohtien perustamista Eestissä ja täten rikot- 
tiin itse asiassa Keskinäistä avunantosopimusta. Kaiken 
lisäksi asetettiin esteitä varsinkin eestiläisten työläisten 

käytölle tukikohtien rakennustöissä, vaikka tämä olisi tun- 
tuvasti vähentänyt työttömyyttä. 

Samaan aikaan jatkui Eestin talouden yhä täydellisempi 
alistaminen Saksan eduille. Lokakuun 7. pnä 1939 solmi- 
tun kauppasopimuksen pohjalta Eesti joutui laajentamaan 
vientiään Saksaan lähes kaksinkertaiseksi (palavakiviöljy, 
puutavara ja elintarvikkeet). Mutta Saksa jätti vientinsä 
Eestiin suurin piirtein entiselle tasolle. Tämä merkitsi 
todellisuudessa sitä, että porvarillinen Eesti antoi suuren 
osan tuotteistaan Saksalle velaksi. Yhteistoiminta Eestin ja 
fasistisen Saksan vakoiluelinten välillä voimistui entises- 
tään. Heti sen jälkeen kun Neuvostoliitto ja Eesti olivat 
solmineet Keskinäisen avunantosopimuksen, Tallinnaan 
saapui Saksan tiedustelupalvelun edustaja Alexander Cel- 
larius, joka ryhtyi Eestin sotilasjohdon aktiivisella avulla 
laajentamaan neuvostovastaista sotilaallista vakoiluverk- 
koa. 

Eestin johtavat porvarilliset poliitikot presidentti K. Pät- 
sin, armeijan ylipäällikkö J. Laidonerin ja pääministeri 
J. Uluotsin johtamana odottivat kärsimättöminä fasistisen 
Saksan hyökkäystä Neuvostoliiton kimppuun. Tuhkatihe- 
ään pidettiin salaisia neuvotteluja Eestin, Latvian ja Liet- 
tuan poliitikkojen ja armeijoiden johdon välillä, valmistau- 
tuen yhteisesti Hitler-Saksan apulaisina sotaan Neuvosto- 
liittoa vastaan. 

Useat tosiasiat todistavat Pätsin diktatuurivallan sosiaa- 
lisen perustan supistuneen vuoden 1939 lopulla ja seuraa- 
van vuoden alussa. Lokakuussa 1939 pidetyissä kaupungin- 
valtuustojen vaaleissa hallituksen edustajaehdokkaat kärsi- 
vät tappion kaikissa suuremmissa kaupungeissa; Tallin- 
nassa, Tartossa, Narvassa ja useissa muissa kaupungeissa 
opposition edustajat saavuttivat kaupunginvaltuustojen 
vaaleissa enemmistön. Samanlaisin tuloksin päättyivät 
myös parlamentin täydennysvaalit (lokakuussa 1939 ja 
tammikuussa 1940). Tällöin otettakoon huomioon, että 
poliisi pyrki kaikin tavoin häiritsemään opposition ehdok- 
kaiden puolesta käytyä vaalikampanjaa. 

Syksyllä 1939 alkoi laajamittainen muistioiden lähettä- 
minen hallitukselle. Niissä vaadittiin perin kärjistettyyn 
sävyyn demokraattisia oikeuksia ja vapauksia sekä työ- 
väen taloudellisen aseman parantamista. Ammattiyhdistys- 
ten johtohenkilöiden lisäksi nämä muistiot allekirjoittivat 
myös lukuisat työläiset. Koko tämä kampanja, jota johti 

Eestinmaan Kommunistinen puolue, näytti selvästi kansan- 
joukkojen yhä enenevän tyytymättömyyden vallinneeseen 
tilanteeseen. Vaikka hallitus vastasi muistioihin uusilla 
vainotoimenpiteillä, se ei kyennyt tukahduttamaan yhä kas- 
vavaa protestiaaltoa. 

Vuoden 1940 keväällä: Eestissä kypsyi vallankumouksel- 
linen kriisi. Kommunistisen puolueen toimintasuuntien ja 
taktiikan määrittämiseksi muodostuneessa tilanteessa kut- 
suttiin koolle illegaalinen puoluekonferenssi. Se pidettiin 
Tallinnassa maaliskuun 31. päivän iltana ja huhtikuun 1. 
päivän vastaisena yönä. Alustajina siinä olivat tunnetut 
vallankumoukselliset Hendrik Allik ja Johannes Lauristin, 
lisäksi valtuutetut kertoivat tilanteesta eri paikoissa. Ees- 
tinmaan Kommunistisen puolueen konferenssi asetti lähim- 
mäksi taistelutehtäväkseen Pätsin—-Laidonerin—Uluotsin 
hallituksen kukistamisen. 

Sopiva hetki työkansan esiintymiselle koitti kesäkuussa 
1940. Seurauksena Hitler-Saksan Länsi-Euroopassa saa- 
vuttamista voitoista neuvostovastaiset salajuonittelut sai- 
vat Baltian maissa uutta vauhtia. Silloiset vallanpitäjät 
uskoivat, että Ranskan murskaamisen jälkeen Saksa suun- 
taa heti armeijansa kohti itää ja hyökkää Neuvostoliiton 
kimppuun. Eestin, Latvian ja Liettuan hallitukset kiiruhti- 
vat lujittamaan keskinäisiä sotilaallisia liittolaissuhtei- 
taan. 

Kesäkuun 15. pnä 1940 Tallinnassa avattiin tavanomai- 
nen Baltian viikko. Tapahtumaa vietettiin näennäi- 
sesti Baltian maiden taloudellisen ja kulttuuriyhteistyön 
varjolla. Mutta itse asiassa sen aikana pidettiin laajoja 
poliittisia ja sotilaallisia neuvotteluja. 

Neuvostoliitto ei voinut jäädä levolliseksi syrjästäkatso- 
jaksi kun Baltian maissa valmisteltiin sitä vastaan suun- 
nattua = sotilaallista sillanpääasemaa. Niinpä Neuvosto- 
hallitus esitti kesäkuun 14. pnä Liettuan hallitukselle noo- 
tin, Eestin ja Latvian hallitukset saivat vastaavan nootin 
16. pnä kesäkuuta. Näissä nooteissa paljastettiin Neuvos- 
toliiton ja Baltian maiden keskinäisten avunantosopimus- 
ten rikkominen Baltian maiden hallitusten taholta sekä 
vaadittiin sopimusten tiukkaa noudattamista. Samalla 
Neuvostoliiton hallitus piti 2. maailmansodan syttymisen 
vuoksi tarpeellisena pienten varuskuntiensa turvallisuuden 
takaamiseksi vahvistaa Baltian maissa olevia sotilastuki- 
kohtiaan lisäjoukoilla. 

Neuvostohallituksen nootit aiheuttivat suurta levotto- 
muutta ja sekaannusta Eestin, Latvian ja Liettuan hallitse- 
vissa piireissä. Tällaisissa yleisen poliittisen ja taloudel- 
lisen kriisin olosuhteissa Baltian maiden työkansa kom- 
munistien johtamana sanoi ratkaisevan sanansa. 


KESÄKUUN 21. PÄIVÄNÄ V. 1940 


»Perjantai, kesäkuun 21. päivä. Hiljaiset, aurinkoiset ja 
lämpimät aamutunnit. Mutta tuo hiljaisuus on tänään 
näennäinen, se kätkee sisässään yhä kasvaavaa jännitystä 
ja levottomuutta. 

Jo kuuluu tehtaanpillien vihellys. Ne eivät kutsu tällä 
kertaa työläisiä koneiden ääreen, vaan kehottavat keskeyt- 
tämään työn, suoristamaan selkänsä ja sanomaan miehisen 
isännänsanansa. Siellä täällä pidetään lyhyitä pikakokouk- 
sia tilannetta ja tehtäviä selostavine puheenvuoroineen, ja 
työläisten sankat rivit lähtevät liikkeelle kohti keskusta. 
Heitä eivät kykene hillitsemään minkäänlaiset työnantajien 
tai niiden kätyrien varoitukset ja uhkailut. Tänään niistä 
ei välitetä lainkaan. Ohi marssivaan suuremman tehtaan 
työntekijäkuntaan liittyy pienyritysten työläisiä. Kulkue 
kasvaa kasvamistaan. Marssijoihin liittyvät niin ikään 
naapurialueiden työyhteisöt. 

Taistelulaulut raikuvat. Liehuvat punaiset liput, joiden 
alla on marssittu jo vuosien 1905 ja 1917 vallankumous- 
päivinä. Tunnuksissa vaaditaan: »Alas sotaprovokaattorien 
hallitus!», » Vaadimme sellaisen hallituksen muodostamista, 
joka noudattaa rehellisesti Neuvostoliiton kanssa solmittua 
sopimusta!», »Taistelemme kansainvälisen rauhan puo- 
lesta, militarismia vastaan!» ym. 

Kello yhdeksän ja kymmenen välisenä aikana Vapauden 
torille, nykyiselle Voiton aukiolle, kerääntyi tuhansia työ- 
asuisia miehiä ja naisia, vanhoja ja nuoria.» 

Näin muistelee tuon historiallisen kesäkuun 21. päivän 
aamua Tallinnassa Aleksander Resev (1905—1970), yksi 
vuoden 1940 vatlankumouksen johtajia Eestissä. 

Eestin työkansan ratkaisevan esiintymisen valmistelu 
alkoi jo kesäkuun 17.—18. pnä. Heti kun Neuvostohallituk- 
sen kesäkuun 16. pnä esittämä nootti oli saatettu kansan 
tietoon, EKP:n Illegaalinen Byroo alkoi järjestää työläisten 
kokouksia. Kesäkuun 17.—20. pnä niitä pidettiin yli kymme- 


nessä Tallinnan ja Narvan tehtaassa ja työväenjärjestössä. 
Näissä kokouksissa pohdittiin muodostunutta poliittista 
tilannetta ja hyväksyttiin päätöslauselmat, joissa tuomit- 
tiin Järi Uluotsin hallituksen politiikka ja vaadittiin uu- 
den, työkansan etuja puolustavan hallituksen muodosta- 
mista. Seuraavassa kaksi katkelmaa eräästä päätöslause!- 
masta: 

»Ottaen huomioon sen, että Eestin tähänastinen hallitus 
ei ole lojaalisti täyttänyt Neuvostoliiton ja Eestin välillä 
solmittua Keskinäistä avunantosopimusta, vaan on järjes- 
tänyt ja laajentanut Neuvostoliiton vastaista Baltian liit- 
toa, pitänyt salaisia konferensseja jne., kokous vaatii sellai- 
sen hallituksen muodostamista, joka olisi Neuvostoliitolle 
ystävällismielinen ja nauttisi absoluuttista luottamusta .. . 

Vaadimme työväenliikkeeseen kohdistettujen vainotoi- 

menpiteiden lopettamista, työkansan etujen puolesta tais- 
telleiden poliittisten vankien vapauttamista ja heille kaik- 
kien kansalaisoikeuksien palauttamista, työväenliikkeen 
johtajien karkottamista koskevien päätösten mitätöntä- 
mistä, lakkautettujen työväenjärjestöjen toiminnan laillis- 
tamista ja poliisilaitoksen perustamien työväenjärjestöjen 
(kuten Työntekijäin Ammattijärjestöjen Keskusliiton ym.) 
toiminnan lakkauttamista .. .» 
* Nämä kokoukset olivat puitteiltaan suhteellisen pieniä, 
sillä ne jouduttiin järjestämään salassa — poliisi oli van- 
ginnut useita kokouksien järjestäjiä. Kesäkuun 20. päivän 
iltana Tallinnassa, Tönismäellä sijaitsevassa Työväen voi- 
misteluhallissa (nykyään kuuluu Kalev-urheiluseuralle), 
pidettiin työläisten ensimmäinen kokous. Illalla kello kah- 
deksan paikkeilla työväen voimisteluhalliin kokoontui noin 
tuhatkunta henkeä — ammattiliittojen toimihenkilöitä, 
tehdaslaitosten luottamusmiehiä ja vallankumousmielisiä 
työläisiä-aktiiveja. Osa kokoukseen tulleista jäi salin ahta- 
uden vuoksi seisomaan eteiseen. Urheiluhallin ympäris- 
tössä liikkui runsaasti poliiseja, muutamia urkkijoita oli 
soluttautunut saliin. Poliisi ei kuitenkaan uskaltanut 
hajottaa kokousta väkivalloin. 

Työväen voimisteluhallissa pidetyn kokouksen alkua 
EKP:n Illegaalisen Byroon jäsen Oskar Sepre kuvaa muis- 
telmissaan seuraavaan tapaan: 

» Kokouksen avasi Neeme Ruus avajaispuheellaan. Kansa 
kuunteli sitä hyvin tarkkaavaisesti. Yhtäkkiä kansan kes- 
kuudesta kuului huudahdus: »Kytät ulos!» Vaatimusta kan- 

natettiin heti. Urkkijoiden poistumista vaatineet äänet kävi- 
vät yhä vihaisemmiksi. Ja äkkiä siellä täällä nousikin 
pystyyn kymmenen viisitoista miestä. Painaen hattunsa 
syvälle päähän kytät poistuivat kokouksesta selkä kyyryssä. 
Heidän ulkomuotonsa oli suorastaan viheliäinen ... Kyt- 
tien surkea pako nostatti mielialaa entisestään.» 

Kokouksessa puhuivat vielä Aleksander Jöeäär, Volde- 
mar Jaanus ja Oskar Sepre. Hyväksytyssä päätöksessä 
vaadittiin Uluotsin hallituksen eroamista ja sellaisen halli- 
tuksen muodostamista, joka täyttäisi kunnialla Neuvosto- 
liiton kanssa solmittua avunantosopimusta sekä antaisi 
kansalle laajat poliittiset vapaudet ja parantaisi työnteki- 
jäin taloudellista asemaa. Kokous päättyi Kansainväliseen 
noin kello kaksikymmentä kaksi. 

Pian tämän Työväen voimisteluhallissa pidetyn kokouk- 
sen jälkeen kokoontui EKP:n Illegaalinen Byroo, joka 
hyväksyi päätöksen työväen lakkojen ja mielenosoitusten 
järjestämisestä kesäkuun 21. päivänä suuremmissa kau- 
pungeissa ja kauppaloissa. Niiden tarkoituksena oli nopeut- 
taa J. Uluotsin hallituksen eroamista ja pakottaa presidentti 
K. Päts suostumaan työtätekevien etuja ajavan hallituksen 
muodostamiseen. EKP:n Illegaalinen Byroo otti huomioon 
muodostuneen poliittisen tilanteen. Maata hallinneen klikin 
keskuudessa vallitsi sekaannus ja neuvottomuus. Punaisen 
Armeijan joukko-osastojen läsnäolo Eestissä rohkaisi ja 
innoitti työkansaa sen taistelussa sekä halpasi porvariston 
vastarinnan. 

Tallinnan työväestön mielenosoituksen valmistelua joh- 
tivat EKP:n Illegaalisen Byroon jäsenet Johannes Lauris- 
tin, Herman Arbon ja Oskar Sepre. Tönismäellä sijaitse- 
valle Työväentalolle kutsuttiin kiireesti koolle kommunistit 
ja puolueelle läheinen työläisaktiivi. He saivat tehtäväk- 
seen mielenosoituksen valmistelun Tallinnassa. Haettiin 
esiin työläisten vanhat taisteluliput, jotka olivat liehuneet 
jo vuosien 1905 ja 1917 vallankumouspäivinä, valmistettiin 
tunnuksia, työläisistä muodostettiin järjestyksenvalvonta- 
ryhmiä jne. Tehdaslaitosten luottamusmiehiä informoitiin 
mielenosoituksen järjestämisestä. 

Samaan aikaan EKP:n Illegaalinen Byroo lähetti väkeä 
myös muihin kaupunkeihin ja kauppaloihin auttamaan mie- 
lenosoitusten järjestämisessä. Eräiden paikkakuntien toi- 
mihenkilöitä (Pärnussa, Tärin kaupungissa, Vändrassa) 
informoitiin kaikesta puhelimitse. 

Tallinnan Vapauden torilla pidetyssä joukkokokouksessa 
puhui EKP:n Illegaalisen Byroon toimeksiannosta ammat- 
tiyhdistysliikkeen toimihenkilö Oskar Pärn. Yksimielisesti 
hyväksyivät kokoukseen osallistuneet kymmenet tuhannet 
ihmiset päätöslauselman, jossa vaadittiin uuden hallituksen 
muodostamista. Päätöksessä vaadittiin niin ikään poliit- 
tisia vapauksia työväelle, poliittisten vankien vapautta- 
mista ja työläisten aineellisen aseman parantamista. 

Vapauden torilta mielenosoittajat siirtyivät Toompealle 
ja sieltä Pikk-kadun, Mere-puistotien ja Narvan maantien 
kautta Kadriorgiin presidentti Pätsin linnan luo. 

Presidentinlinnan edustalla oleva puisto oli täynnään 
ihmisiä. Enemmistö mielenosoittajista ei kuitenkaan mah- 
tunut puistoon, vaan jäi linnaan johtaville teille. Linnan 
edustalla piti puheen tekstiilityöläisten ammattiyhdistyk- 
sen pitkäaikainen puheenjohtaja Erich Kadakas. Hän sanoi 
mm.: »Kokoonnuimme tänne esittääksemme selväsanaisesti 
vaatimuksemme herra presidentille. Tähän asti ovat kaikki 
päätöslauselmat jääneet paperille, mutta ne, jotka hyväk- 
syttiin nyt Vapauden torilla, eivät tule jäämään paperille. 
Kaksikymmentä vuotta ovat Eestin työläiset kyyristäneet 
selkäänsä, mutta nyt tälle on tullut loppu: entiset ajat eivät 
palaa enää koskaan!» 

Työläisten valtuuskunta — Herman Arbon, Erich Kada- 
kas ja Aleksander Pirson — lähti linnaan luovuttaakseen 
presidentti K. Pätsille Vapauden torilla hyväksytyt työ- 
väen vaatimukset. Presidentti Päts ilmestyi puolustusvoi- 
mien ylipäällikön Johan Laidonerin kanssa linnan parvek- 
keelle. Puheessaan hän yritti luovia, välttää konkreettista 
vastausta kansan vaatimuksiin. Kun presidentiltä vaadit- 
tiin uudelleen poliittisten vankien pikaista vapauttamista, 
hän kieltäytyi siitä. Kansaa tämä ei miellyttänyt. Yhä 
enemmän kuului ääniä, jotka kannattivat kansan vaatimus- 
ten toteuttamista voimakeinoin. 

Palatessaan Kadriorgista kaupunkiin mielenosoittajat 
jakautuivat siten, että osa lähti suoraan Keskusvankilan 
luo vapauttaakseen siellä olleet poliittiset vangit. Vanki- 
lanjohtaja kieltäytyi alussa vapauttamasta ainoatakaan 
poliittista vankia. Oli syntymäisillään selkkaus vangin- 
vartijain ja kansan välillä. Kommunisti Aleksander Rese- 
vin onnistui kuitenkin välttää yhteenotto ja saavuttaa 
neuvottelemalla vankilan johtokunnan kanssa poliittisten 
vankien vapauttaminen. Useat työläisryhmät ryhtyivät 

riisumaan aseista poliiseja ja sotilasosastoja. Kommunis- 
tien Arnold Veimerin, Karl Hanssonin ja Leonhard Klaase- 
rin johdolla kesäkuun 21. päivänä muodostettiin proleta- 
riaatin aseistetun järjestön — Kansan Itsepuolustusosas- 
ton — ensimmäiset ryhmät. 

Illalla hiukan yli kuuden työkansan kulkue oli jälleen 
Toompealla, hallitustalon edustalla. Toompean linnan var- 
tijoilta riisuttiin aseet ja heidän tehtäviään ryhtyi täyttä- 
mään Kansan Itsepuolustusosaston yksikkö. Johannes Lau- 
ristin ja eräät toiset EKP:n toimihenkilöt sekä vapautetut 
poliittiset vangit puhuivat kansalle Toompean linnan par- 
vekkeelta. Noin kello 18.45 Pitkän Hermannin tornin lip- 
pusalkoon nostettiin proletariaatin punainen lippu. 

Jo iltapäivällä kesäkuun 21. pnä työläiset ottivat hal- 
tuunsa myös yleisradion ja Pätsin kuppikunnan Uus Eesti 
-lehden toimituksen. Joosep Saatin ja Anatoli Männikin 
johdolla sen sijalle ilmestyi jo seuraavana aamuna työväen 
Rahva Hääl -lehden ensimmäinen numero. 

EKP:n Illegaalisen Byroon toimeksiannosta kesäkuun 
21. päivän vastaisena yönä matkusti Tarttoon Neeme Ruus. 
Hän kertoi tilanteen kehityksestä ja lähimmistä tehtävistä 
EKP:n Tarton järjestön johtajille Paul Keerdolle ja Volde- 
mar Sassille sekä Tarton Työväenyhdistyksen Keskusliiton 
puheenjohtajalle Kristjan Jalakille. Keskipäivään men- 
nessä myös Tartossa oli mielenosoituksen valmistelut saa- 
tettu päätökseen ja Tarton työtätekevien kulkue marssi 
Työväentalon edustalta Tähe -kadulta Raatihuoneen torille. 
Siellä pidettiin joukkokokous, johon osallistui tuhansia 
ihmisiä. Kokouksessa puhuivat mm. Kristjan Jalak, Paul 
Keerdo ja Neeme Ruus. Raatihuoneen torilta kulkue jatkoi 
matkaansa Tähtveren puistoon, jossa joukkokokous jatkui. 
Tartossa työväen edustajat ottivat samoin haltuunsa sano- 
malehden toimituksen ja seuraavana päivänä eli kesä- 
kuun 22. Postimees -lehti julkaistiin jo EKP:n Tarton jär- 
ky ja ammattiyhdistysten edustajien myötävaikutuk- 
sella. 

Narvaan saapui ryhmä EKP:n Illegaalisen Byroon val- 
tuutettuja (Nigol Andresen, Voldemar Jaanus ym.) aamu- 
päivällä 21. kesäkuuta. Kauttakulkumatkallaan he olivat 
olleet myös Rakveressa ja antaneet toimintaohjeita sikä- 
läisille aktiiveille. EKP:n Narvan Komitean jäsenet Adolf 
Pauk ja Kaarel Paas järjestivät eräiden muiden tovereit- 
tensa avustamina muutamassa tunnissa mielenosoituksen 

ja joukkokokouksen Kreenholmin tekstiilitehtaan edustalla 
olevalla aukiolla. Siihen osallistui useita tuhansia ihmisiä. 

Työväen joukkokokouksia, mielenosoituksia ja muita 
kokouksia oli kesäkuun 21. päivänä myös monissa muissa 
kaupungeissa ja kauppaloissa: Pärnussa, Viljannissa, Rak- 
veressa, Tiirillä, Petserissä, Kundassa, Sindissä, Kiittejöus- 
sa ja Vändrassa. Kaikissa noissa kokouksissa vaadittiin 
ennen muuta Uluotsin hallituksen eroa ja todellisen kan- 
sanhallituksen muodostamista sen sijalle. 

Illalla kesäkuun 21. pnä radio tiedotti uuden hallituksen 
muodostamisesta. Sen pääministeriksi tuli tunnettu 
demokraattinen — yhteiskunnallinen toimihenkilö, lääkäri 
Johannes Vares, kirjailijanimeltään Barbarus. Varapää- 
ministerinä uudessa hallituksessa toimi edistysmielinen 
historioitsija professori Hans Kruus ja opetusministerinä 
kirjailija Johannes Semper. Hallitukseen kuului myös 
useita entisiä vasemmistososialisteja, esim. Nigol Andre- 
sen, Neeme Ruus ja Aleksander Jöeäär, jotka vallanku- 
mousvuosina olivat kehittäneet yhteistyötä kommunistien 
kanssa. 

Ilalla 21. pnä kesäkuuta muodostettua uutta hallitusta 
on sittemmin alettu nimittää vallankumoukselliseksi kan- 
sanhallitukseksi, ja täysin perustellusti, sillä tämä hallitus 
teki hyvin paljon työväen hyväksi ja sosialistisen vallan- 
kumouksen kehittämiseksi. J. Varesin hallituksen toimintaa 
"suuntasi alusta pitäen Eestin Kommunistinen puolue. 
Enemmistö hallituksen jäsenistä liittyi vallankumouksen 
kulussa (heinäkuussa ja elokuun alussa) Kommunistiseen 
puolueeseen. 

Kesäkuun 21. päivän tapahtumat merkitsivät porvaris- 
ton poliittisen vallan murtumista sekä sosialistisen vallan- 
kumouksen alkua Eestissä. Kommunistiselle puolueelle 21. 
päivä oli kypsyyskokeena. Kumouksellinen käänne osoitti, 
että eestiläiset kommunistit olivat todellisia kansanjoh- 
tajia, jotka ratkaisevana hetkenä kykenivät toimimaan tar- 
mokkaasti ja taitavasti. Kesäkuun 21. päivän tapahtumien 
kulku osoitti niin ikään, että Eestinmaan Kommunistinen 
puolue oli maanalaisen taistelun vaikeissa olosuhteissa 
kyennyt kasvattamaan lukuisan joukon luotettavia ihmisiä. 
Ja kesäkuun 21. päivänä tapahtunut kumous osoitti, että 
työkansa kannatti Eestinmaan Kommunistisen puolueen 
politiikkaa. Ilman suurta ja luotettavaa aktiivijoukkoa ja 
laajaa kansan kannatusta tuskinpa olisi ollut mahdollista 

Tallinnan työtätekevien mielenosoitus Toompealla kesäkuun 21. pnä 
1940 








Edustajainkamarin istuntokauden johtokunta ja tasavallan hallituk- 
Työntekijäin mielenosoitus Kadriorgin linnan edustalla kesäkuun sen jäsenet heinäkuussa 1940 
21. pnä 1940 











Eestin SNT:n valtuuskunta Sosialististen Neuvostotasavaltojen Lii- 
ton Korkeimman Neuvoston 7. istuntokaudella Moskovassa =elo- 
kuussa 1940. Etualalla J. Vares, J. Lauristin ja N, Ruus 


Edustajainkamarin istuntokausi. Kuva istuntosalista elokuun 25. 
pnä 1940 

joihin osallistui kymmeniä tuhansia ihmisiä. 

Hendrik Allik, yksi kesäkuun 21. päivän työkansan mie- 
lenosoitusten johtajia, on luonnehtinut tätä historiallista 
päivää seuraavasti: 

»Päävoimana Pätsin diktatuurin kaatamisessa 21. pnä 
kesäkuuta oli Eestin työväenluokka ja ennen muuta kauan 
kestäneissä taisteluissa karaistuneet Tallinnan tehtaiden 
työläiset. Työväenluokalla ei ollut sota-aseita. Pätsin dikta- 
tuurin käytössä olivat sitä vastoin aseelliset voimat, mutta 
niitä ei voitu käyttää kahdesta syystä. Ensinnäkin siksi, 
että sotaväki koostui suurimmalta osaltaan työläisten, puo- 
liproletaarien ja työtätekevän talonpojiston pojista. Päts ei 
suotta pelännyt, että jos hän olisi antanut käskyn käyttää 
aseita työläisiä vastaan, niin enemmistö noista aseista olisi 
suunnattu häntä itseään vastaan. 

Toiseksi, Eestissä, Tallinna mukaan luettuna, oli Punai- 
sen Armeijan joukko-osastoja. Eräät Eestistä paenneet por- 
variston jätteet ovat sittemmin yrittäneet selittää asian 
siten, ikään kuin Punainen Armeija olisi nujertanut heidän 
hallituksensa. Se on tietenkin silkkaa valhetta. Kesäkuun 
21. päivänä yksikään puna-armeijalainen ei kajonnut edes 
yhdenkään porvarin hiuskarvaan. Mutta Punaisen Armei- 
jan joukko-osastojen läsnäolo sinänsä halpasi fasistisen 
koplan taistelutahdon siinä määrin, ettei se edes yrittänyt 
käyttää aseita, joihin se muunlaisessa tilanteessa olisi ken- 
ties turvautunutkin. Juuri siinä onkin Neuvostoliiton kan- 
sojen verraton apu Eestin työkansalle tuona historiallisena 
päivänä. 

Vastakkain olivat siis aseistamaton, mutta lujan taistelu- 
tahdon omaava työväenluokka ja suurporvaristoa edusta- 
nut Pätsin valtiokoneisto, jonka käytössä olivat aseistetut 
voimat, mutta joka muodostuneessa sisä- ja ulkopoliitti- 
sessa tilanteessa oli siinä määrin sekasorron vallassa, 
ettei se edes yrittänyt käyttää näitä voimia. Niinpä työ- 
väestö otti porvaristolta vallan käsiinsä ilman aseellista 
taistelua. 

Kuljin kesäkuun 22:na kello viiden maissa aamulla parin 
vanhemman työläisen kanssa alas Toom-Kuninga-katua 
(nykyään Pioneeride-katu) mennäkseni kotiin. Nämä seura- 
laiseni olin tuntenut jo pitemmän ajan, kumpikaan heistä ei 
tosin kuulunut puolueeseen, mutta osallistui aina voimi- 
ensa mukaisesti työväenliikkeeseen aivan samoin kuin 

tuona kesäkuun 21. päivänäkin. Tultuamme Suur-Ameerika- 
kadun kulmaan (nykyinen Komsomoli) päätimme panna 
tupakaksi. Olimme kovin väsyneitä. Minä olin ollut herkeä- 
mättä liikkeellä jo 48 tuntia ja matkakumppanini eivät 
olleet vetäneet henkeä ainakaan 24 tunnin sisällä. Istah- 
dimme katukäytävän reunalle ja löydettyämme taskuista 
kaksi savuketta kolmea miestä kohden poltimme ne veljelli- 
sesti. Vaihdoimme kuluneen päivän vaikutelmia. Vielä nyt- 
kin soi korvissani se kuvaamaton tyytyväisyys, jolla yksi 
keskustelutovereistani, vedettyään keuhkoihinsa kovat 
savut, sanoi: »Näimmepä siis sittenkin sen päivän.» 

Vuoden 1940 kesäkuun 21. päivä oli Eestin työkansalle 
todella se päivä, ja varsinkin seoli se päivä meille, eestiläi- 
sille kommunisteille, jotka olimme runsaat kaksikymmentä 
vuotta työskennelleet ja taistelleet sen hyväksi, että se 
päivä kerran koittaisi.» 


DEMOKRATIA TYÖKANSALLE 


Kesäkuun 22. päivän aamuna J. Varesin kansanhallitus 
piti Toompean linnassa ensimmäisen kokouksensa. Siinä 
käsiteltiin hallituksen julkilausumaa, joka hyväksyttiin ja 
julkaistiin vielä samana päivänä iltapäivälehdissä. Julki- 
lausumassa korostetiin, että ulkopolitiikassa tulee tiiviin 
liiton pohjalta kehittää kaikinpuolisia ystävällisiä suhteita 
Neuvostoliittoon, ja sisäpolitiikan alalla taas asetettiin 
päämääräksi työväen taloudellisten ja poliittisten etujen 
suojelu. Sekä julkilausumassaan että tulevassa toiminnas- 
saan uusi hallitus piti silmällä kesäkuun 21. pnä ja sitä 
edeltäneinä päivinä työkansan kokouksissa asetettuja vaa- 
timuksia. 

W Kansanhallitus turvasi kansanjoukoille laajat poliittiset 
oikeudet ja vapaudet. Pätsin koplakunnan valtakautta on 
sattuvasti nimitetty »hiljaiseksi olotilaksi» — kansaa näet 
yritettiin silloin kaikin keinoin pakottaa vaikenemaan. Ke- 
säkuun 21. päivä teki lopun »hiljaisesta olotilasta». Seuraa- 
ville päiville oli luonteenomaista työväen poliittisen aktiivi- 
suuden harvinaisen ripeä kasvu. Kansankokoukset olivat 
nyt jokapäiväisiä tapahtumia sekä maaseudulla että kau- 
pungeissa. Työläiset, työtätekevät talonpojat ja sivisty- 
neistö pohtivat näissä kokouksissa kansanhallituksen julki- 
lausumaa ja elämänsä järjestelyyn liittyviä kysymyksiä 

tehden runsaasti omia ehdotuksia. Työkansan elämästä, 
työstä ja ehdotuksista alettiin laajasti kertoa myös lehdis- 
tössä. Muutamia esimerkkejä todetusta. 

Krullin tehtaan työläisten yleiskokouksessa kesäkuun 26. 
pnä 1940 pohdittiin tehtaan sisäisiä ongelmia: arvosteltiin 
muutamien työnjohtajien ja insinöörien menettelyä, vaadit- 
tiin erään poliisilaitoksella kielimässä käyneen työläisen 
erottamista ja tervehdittiin porvariston valtakaudella irti- 
sanottujen työläisjohtajien ottamista uudelleen töihin. 
Samalla käsiteltiin myös yleisimpiä poliittisia ongelmia: 
yksimielisesti tervehdittiin uutta hallitusta ja vaadittiin 
sotaväen demokratisointia. 

Tallinnan satamatyöläisten kokouksessa kesäkuun 27. 
pnä hyväksyttiin muun muassa seuraavat vaatimukset: 
kaikki satamatyöt on tehtävä ammattiyhdistyksen johta- 
mana; on ehkäistävä työvoimakeinottelua harjoittavien 
yksityisyrittäjien toiminta; valtiokoneisto on puhdistettava 
taantumuksellisista virkamiehistä. 

Tallinnan sahalla oli työläisten ja toimihenkilöiden yleis- 
kokous kesäkuun 28. päivänä. Siinä arvosteltiin kiivaasti 
Tööliskodan eli Työläisten ammattijärjestön toimintaa ja 
vaadittiin sen lakkauttamista.* Kokouksessa vaadittiin 
myös palkkojen korottamista. 

Poliittisia vaatimuksia sisältävä laaja ohjelma hyväksyt- 
tiin kesäkuun 23. pnä Vändran kauppalan työväen kokouk- 
sessa. Siinä vaadittiin uutta, demokraattista, Neuvostolii- 
ton perustuslain tapaista perustuslakia sekä Puolustuslii- 
ton, Isänmaallisen liiton ja porvarillisten ammattijärjestö- 
jen lakkauttamista, tehtaiden ja pankkien kansallistamista, 
työväestöä vastaan väkivaltaa käyttäneiden henkilöiden 
vangitsemista jne. 

Lehdissä julkaistiin tuolloin joka päivä tietoja kymme- 
nistä samantapaisista kokouksista. Niissä esitetyt vaatimuk- 
set olivat ulottuvuudeltaan erilaiset. Kaikille kokouksille 
oli kuitenkin luonteenomaista isännyyden tunne — työtä 
tekevä ihminen käsitti, että hänellä on nyt mahdollisuus 
vaikuttaa niin omakohtaisen hyvinvointinsa kohottamiseen 


* Vv. 1935—1936 Pätsin hallituksen aloitteesta perustettiin koko- 
nainen joukko ammattijärjestöjä: Tööliskoda (Työläiskamari), Opeta- 
jate Koda (Opettajien kamari), Majaomanike Koda (Talonomistajien 
kamari), Kalanduskoda (Kalatalousalan kamari) jne. Niiden kautta 
hallitus pyrki saattamaan valvontaansa väestön mitä erilaisimmat ker- 
rokset ja ehkäisemään vallankumouksellisten mielialojen kasvun. 

liittyviin asioihin kuin myös koko valtion poliittisen elämän 
uudestaanjärjestelyyn. c 

Työläisten ja talonpoikien ohella ilmaisivat katsantokan- 
tansa myös sivistyneistön edustajat. Niinpä kesäkuun 27. 
pnä kansanhallituksen opetusministerin Johannes Semperin 
puheilla kävivät Eestin Kuvaamataiteilijain Keskusliiton 
puheenjohtaja August Jansen ja taiteentutkija Alfred 
Vaga. He esittivät taiteilijoiden nimissä kansanhallituk- 
selle useita taide-elämän tervehdyttämiseen tähdättyjä 
ehdotuksia. Eestin Kirjailijaliiton johtokunnan tervehdys- 
sähkeessä, joka oli osoitettu kansanhallituksen pääminis- 
teri Johannes Varesille, luki seuraavaa: »Eestin kirjaili- 
jakunta arvostaa korkealle nykyhetken suuren merkityk- 
sen ollen vakuuttunut siitä, että viime päivien tapahtumat 
laskevat pohjan uudelle, entistä onnellisemmalle aikakau- 
delle tasavaltamme työtätekevän kansan ja luovaa työtä 
harjoittavien elämässä. Samalla toivomme näkevämme 
työtätekevän ja luovan väestönosan osallistuvan välittö- 
mästi valtion poliittiseen rakennustyöhön, toivomme työllä 
tuotettujen arvojen oikeudenmukaista arviointia sekä 
kulttuuriarvojen ja aineellisten hyödykkeiden saattamista 
laajojen kansanjoukkojen ulottuville.» 

Erilaisten työväenjärjestöjen toimintaan avautuivat nyt 
laajat mahdollisuudet. Ammattiyhdistyksien elämässä 
tapahtui suuria muutoksia jo vallankumouksen ensimmäi- 
sinä viikkoina. Syksyllä 1936 fasistinen hallitus oli erot- 
tanut Eestinmaan Työväenyhdistyksien Keskusliiton johto- 
kunnan ja nimennyt siihen omat agenttinsa. Heti vallan- 
kumouksen alussa proletariaatti hajotti hallituksen nimeä- 
män johtokunnan ja muodosti uuden sellaisista henkilöistä, 
jotka nauttivat työväenluokan luottamusta. Johtokunnan 
puheenjohtajaksi tuli vallankumouksellinen ammattiliitto- 
johtaja Aleksander Aben.* 

Heti kesäkuun 21. päivän jälkeen työläiset alkoivat jou- 
kottain liittyä ammattiyhdistyksiin. He olivat käsittäneet 
tarvitsevansa joukkoluontoisen järjestön jo porvarillisen 
diktatuurin vuosina, mutta silloin työväen järjestäytymistä 


* A. Abenin johdolla vuoden 1939 alussa julkaistiin mm. maanalai- 
suudessa Pätsin koplakunnan politiikkaa paljastanut lentolehtinen. Polii- 
si sai kuitenkin tietää sen valmistajien nimet ja levittäjät, ja A. Aben 
joutui viivyttelemättä poistumaan Eestistä välttyäkseen joutumasta 
vankilaan. Hän pakeni Ruotsiin. A. Aben sai luvan palata Eestiin vasta 
vuoden 1940 kesäkuun 21. päivän tapahtumien jälkeen. 

yritettiin kaikin mahdollisin keinoin estää. Nyt esteet oli 
poistettu. Ja esimerkiksi Kaivostyöläisten ammattiliiton 
Kohtla-Järven osastoon liittyi muutamassa päivässä 800 
ja Kiviölin osastoon 600 uutta jäsentä. Samanlainen tilanne 
oli useimmissa muissakin ammattiyhdistyksissä. Lähes kol- 
men vallankumousviikon aikana ammattiliittojen jäsen- 
määrä kaksinkertaistui. N 

Erittäin suurta kiinnostusta oman järjestönsä perusta- 
mista kohtaan osoitti maaseudun työtätekevä väestö. Pät- 
sin hallitus oli jo v. 1934 lakkauttanut Yleiseestiläisen Maa- 
työväen Yhdistyksen. Tämä järjestö herätettiin uudelleen 
eloon vasta kesäkuun 21. päivän jälkeen. Jo ensimmäisinä 
vallankumouspäivinä tuhannet maatyöläiset pyysivät 
Yhdistyksen keskukselta ohjeita osastojen perustamiseksi 
eri paikkakunnilla. Yhdistyksen johtokunta sai maatyöläi- 
siltä joka päivä keskimäärin 200 kirjettä. Puolessatoista kuu- 
kaudessa Yleiseestiläisestä Maatyöväen Yhdistyksestä tuli 
mahtava, 60 000 jäsentä käsittävä järjestö, jolla oli useita 
satoja osastoja eri puolilla Eestiä. Yhdistyksen osastot oli- 
vat Kommunistisen puolueen tärkeimpiä tukipylväitä maa- 
seudulla, ne auttoivat lujittamaan työväenluokan ja talon- 
pojiston liittoa. She md 14 

Useat virkailijoiden ja sivistyneistön ammattijärjestöt, 
jotka aiemmin pysyttelivät loitolla ammattiliittojen kes- 
kusjärjestöstä — Eestinmaan Ammattiliittojen Keskusneu- 
vostosta* — ilmoittivat kohta fasistisen diktatuurin kukis- 
tamisen jälkeen haluavansa liittyä keskusjärjestöön. Näin 
heinäkuun 19. pnä Ammattiliittojen Keskusneuvoston 
jäseniksi hyväksyttiin Valtionvirkailijain Keskusliitto, 
Eestin Itsehallinnon Virkailijain Liitto, Eestin Lehtimies- 
liitto ja Eestin Kuvaamataiteilijain Keskusliitto. 

Nuoret olivat Kommunistisen puolueen johtamina mukana 
vallankumouksellisessa taistelussa koko porvarillisen dik- 
tatuurin aikana. Porvariston valtakauden viimeisinä vuo- 
sina Eestissä ei ollut lainkaan itsenäistä Kommunistista 
Nuorisoliittoa. Valmistelut Eestin Kommunistisen Nuoriso- 
liiton uudestaan perustamiseksi pantiin alulle heinäkuun 
alussa 1940. Tätä varten muodostettiin vastaava toimi- 
kunta, johon kuuluivat Erich Tarkpea, Juliana Telman ja 
Karl Reesaar. Jo heinäkuussa useissa kaupungeissa syntyi 
Eestin Kommunistisen Nuorisoliiton osastoja. 


* Täten alettiin vuoden 1940 heinäkuusta nimittää Eestin Työväen- 
yhdistyksien Keskusliittoa. 

Kesäkuun 21. päivän kumous merkitsi suurta muutosta 
myös Eestin työkansan johtajan, Eestinmaan Kommunisti- 
sen puolueen elämässä. Illegaalisesta järjestöstä tuli nyt 
vallankumouksen johtaja, työkansan valtion hallitseva 
puolue. Aluksi suoritettiin puoluejärjestöjen uudestaan- 
järjestely, uusia olosuhteita vastaavasti. Jo heinäkuussa 
alkoi myös uusien jäsenten joukottainen vastaanotto. 
Heinäkuussa ja elokuun alkupuoliskolla Kommunistiseen 
puolueeseen liittyi runsaat tuhat uutta jäsentä. Heidän 
hyväksymisensä tapahtui tiukan valinnan pohjalta. Lähes- 
kään kaikkia halukkaita ei hyväksytty puolueen jäseniksi. 
Enemmistö EKP:hen tuolloin liittyneistä henkilöistä oli 
osallistunut vallankumoustaisteluun jo porvarillisen vallan 
vuosina. 

Työkansan asettamat vaatimukset ja sen vallankumouk- 
sellisen aktiivisuuden kasvu olivat sinä pohjana, jolta ryh- 
dyttiin supistamaan porvariston poliittisen ja taloudellisen 
toiminnan vapautta, hajottamaan porvariston valtiokoneis- 
toa ja luomaan uutta, työkansan valtiokoneistoa. 

Porvariston vallan tukemisessa ja työkansan taistelun 
tukahduttamisessa oli esittänyt merkittävää osaa porva- 
riston aseistettu järjestö, Puolustusliitto (Kaitseliit). Siksi 
työläiset vaativat kokouksissaan sen lakkauttamista. Puo- 
lustusliitto, samoin kuin sen alaisuudessa toimineet naisten 
sekä teini-ikäisten poikien ja tyttöjen järjestöt (Naiskodu- 
kaitse, Noorkotkad ja Kodutiitred), lakkautettiin kesäkuun 
27. pnä. Saman kuukauden lopussa ja seuraavan alussa 
kansanhallitus lakkautti vielä useita taantumuksellisia 
porvarillisia järjestöjä, niiden joukossa Isänmaallisen lii- 
ton sekä Eestin kansalliskiihkoilijoiden klubit. Työkansan 
valta ei antanut porvaristolle myöskään lupaa uusien jär- 
jestöjen perustamiseen. Porvaristo yritti demokratian var- 
jolla keskittää uudelleen voimansa, mutta työkansan Rahva 
Hääl -lehti vastasi tähän selväsanaisesti: »Turha on taan- 
tumuksellisen koplan yritys selittää, että kansan saavut- 
tama demokratia merkitsisi muka sellaista vapautta, joka 
antaisi myös taantumukselle järjestäytymismahdollisuu- 
den. Sitä se ei saa olla. Demokratia merkitsee vapautta 
kansanjoukkojen valtaenemmistölle, mutta ei suinkaan pie- 
nelle mustalle kuppikunnalle. Vain ne järjestöt ovat terve- 
tulleita poliittiselle toimintakentälle, joilla on samat pyr- 
kimykset kuin työtätekevällä kansalla.» 

Porvariston taloudellisen toiminnan vapautta rajoitettiin 

niin ikään. Kansanhallitus riisti useilla asetuksillaan por- 
varistolta mahdollisuuden sabotoida valtion talouselämää, 
käyttää vapaasti pääomaa ja siirtää sitä muualle. 4 

Porvarillisen valtiokoneiston hajottaminen alkoi vuoden 
1940 vallankumouksen ensimmäisestä päivästä lähtien. 
Ensimmäisenä toimenpiteenä tässä oli J. Varesin kansan- 
hallituksen muodostaminen. Laaja puhdistus toteutettiin 
vallankumouksen alkuvaiheessa poliisilaitoksessa, samalla 
sen lukuisten erotettujen johtohenkilöiden sijalle nimitettiin 
EKP:n jäseniä. Heidän tehtävänään oli halvata poliisilai- 
tos porvariston vallan tukipylväänä ja valmistaa sen lopul- 
linen hävittäminen. 

Samanaikaisesti kehittyi ripeästi Kansan Itsepuolustus- 
osasto (Rahva Omakaitse), proletaarisen valtion puolustus- 
järjestö. Kesäkuun 21. päivää seuranneena aikana sen 
osastoja ryhdyttiin perustamaan Tallinnan lisäksi Tar- 
tossa, Pärnussa, Narvassa, Vörussa, Valgassa, Viljannissa 
ja Rakveressa. Niihin liittyi lukuisa määrä työläisiä, jotka 
olivat valmiit puolustamaan valtaansa asein. Kansan itse- 
puolustusosastoja johtivat Espanjan kansan Tasisminvastai- 
seen taisteluun osallistuneet vapaaehtoiset. Niinpä sen ylei- 
senä johtajana toimi Karl Hansson, joka taisteli tasaval- 
talaisen Espanjan hallitusjoukoissa kapteenina. Hänen 
apulaisinaan olivat Arnold Brenner ja Viktor Feigin, 
samoin Espanjan kansalaissodan veteraanit. Heinäkuun 
5. pnä Kansan itsepuolustusosaston tehtävät ja oikeudet 
vahvistettiin vastaavalla lailla. Seuraavina viikkoina Kan- 
san itsepuolustusosastojen verkostoa laajennettiin vielä- 
kin, niitä ryhdyttiin perustamaan myös maaseudulla. Vähi- 
tellen Kansan itsepuolustus syrjäytti porvarillisen poliisin. 
Vuoden 1940 syksyllä Kansan itsepuolustusosastosta saa- 
tiin työläisten ja talonpojiston miliisilaitoksen perushenki- 
löstö. kl 

Porvarillisen diktatuurin tärkeimpiä tukipylväitä poliisi- 
laitoksen ohella oli sotaväki. Kesäkuun 21. päivän tapah- 
tumien jälkeen eräät työläispiirit vaativat aseiden riisuntaa 
sotaväeltä. Tämä olisi kuitenkin ollut väärin, sillä valta- 
enemmistö sotilaista, ja samoin lukuisat nuorimmat upsee- 
rit, suhtautuivat myötämielisesti työkansan taisteluun. 
»Sotaväessä eivät muodosta enemmistöä harmaaparonien 
ja riistäjien pojat, vaan työläiskodeista lähtöisin olevat 
nuoretmiehet, meidän taistelutoverimme», sanoi kommu- 
nisti Arnold Veimer Koplin kansankokouksessa kesäkuun 

24. pnä pitämässään puheessa. Armeijasta ryhdyttiin sitä 
vastoin erottamaan vähitellen taantumusmielisiä upsee- 
reita ja lujitettiin kansanhallituksen valvontaa sotaväen 
piirissä. 

Heinäkuun alussa perustettiin sotaväen poliittisten joh- 
tajien virat, ja pääjohtajaksi tuli EKP:n Keskuskomitean 
jäsen Paul Keerdo. Heinäkuun alkupuoliskolla ryhdyttiin 
muodostamaan sotilaiden komiteoita: ensimmäiset komi- 
teat oli perustettu sotilaiden aloitteesta jo ennen vastaa- 
van lain julkistamista. Upseeriston vastustusyrityksistä 
huolimatta Tapan panssarirykmentin sotilaat muodostivat 
heinäkuun 9. pnä 1940 Eestin ensimmäisen sotilaiden komi- 
tean, Vasta neljä päivää myöhemmin (heinäkuun 13.) jul- 
kistettiin joukko-osastojen komiteoita koskeva laki. Sota- 
väen poliittiset johtajat ja sotilaiden komiteat suorittivat 
uudestaanjärjestelyn muuttaen — porvarillisen sotaväen 
hyvin lyhyessä ajassa työkansan valtion armeijaksi. 

Vallankumouksellinen  kansanhallitus — suoritti laajan 
puhdistuksen ministeriöissä, paikallisissa itsehallinnoissa 
ja muissa valtionvirastoissa. Erotettiin suuri määrä vara- 
ministereitä ja muita vastuunalaisissa viroissa olleita toi- 
mmihenkilöitä. Kesäkuun 28. ja heinäkuun 8. päivän välisenä 
-aikana sanottiin irti virasta kaikki porvarillisen diktatuu- 
rin aikaiset maakuntahallitusten johtajat. Valtiokoneis- 
tossa — ministeriöissä ja paikallisissa itsehallinnoissa — 
nimitettiin johtaviin virkoihin työkansan etuja ajavia ihmi- 
:siä. Heidän joukossaan oli kommunisteja ja puolueeseen 
kuulumattomia työläisiä, talonpoikia ja sivistyneistön edus- 
tajia. Niinpä kesäkuun lopulla uudeksi varaopetusministe- 
riksi tuli professori Harri Moora. Aiemmin hän eiollut osal- 
listunut lainkaan aktiiviseen poliittiseen elämään, vaikka 
hänet tunnettiinkin etevänä tiedemiehenä. Varasosiaalimi- 
nisteriksi nimettiin Lembit Lis, joka aikaisemmin työs- 
kenteli ammattientarkastajan vanhimpana apulaisena Tal- 
linnassa ja oli tullut tunnetuksi myötämielisestä suhtautu- 
misestaan työläisiin. Maisterin tieteellinen oppiarvo oli 
molemmalla uudella varasisäministerillä: Harald Haber- 
manilla biologian alalla ja Paul Vihalemmillä lakitieteen 
alalla. Molemmat olivat aktiivisesti mukana vallankumous- 
liikkessä, Harald Haberman kuului Eestin Kommunisti- 
seen puolueeseen vuodesta 1939. Vallankumousmielisinä ja 
työkansan etujen puolustajina olivat tulleet tunnetuiksi 
myös Saarenmaan vuokratilallinen Aleksander Ingalt ja 

Vändran eläinlääkäri Vladimir Laante. Ensin mainittu 
nimettiin vuoden 1940 heinäkuun alussa Saarenmaan ja vii- 
meksi mainittu Viljandimaan maakuntahallituksen johta- 
jaksi. Tällaisia esimerkkejä voitaisiin esittää vielä kymme- 
niä. 

Huomattavat henkilökunnan muutokset valtiokoneiston 
tärkeimmissä elimissä saivat aikaan aivan uudenlaisen 
suunnan koko valtiokoneiston toiminnassa. Porvariston 
luokkaetujen puolustamisen asemesta uusi valtiokoneisto 
ryhtyi toimimaan työtätekevien kansanjoukkojen tavoit- 
teiden toteuttamisen nimissä. 

Vaikka kesäkuun 21. päivän jälkeen muodollisesti olivat 
vielä voimassa vanhat porvariston valtakaudella hyväksy- 
tyt lait, niiden soveltamisessa tapahtui nyt radikaalisia 
muutoksia. Erityisen selvästi tämä on havaittavissa poik- 
keustilalain käytössä. K. Pätsin diktatuurin aikana tätä 
lakia — käytettiin fasismin vastustajien ja työväenluokan 
etujen puolesta taistelleiden henkilöiden vainoamiseen. 
Kyseisen lain pohjalla työntekijöitä voitiin erottaa palve- 
luksesta ilman konkreettista syytöstä ns. valtion turvalli- 
suuden etujen nimissä, karkottaa heidät asuinsijoiltaan, 
määrätä heille ilman oikeuden päätöstä useamman kuu- 
kauden pituinen vankeusrangaistus tai suuri rahasakko jne. 
Nyt, vallan siirryttyä työväen käsiin, tätä lakia käytettiin 
valtiokoneiston puhdistamiseksi työkansan valtaan viha- 
mielisesti suhtautuneesta taantumuksellisesta aineksesta. 

Vuoden 1940 kesä — heinäkuussa Eestissä tapahtuneen 
vallankumouksen pääpiirteenä oli näin ollen laajojen oike- 
uksien ja vapauksien turvaaminen työkansalle sekä porva- 
riston toimintamahdollisuuksien rajoittaminen. 


UUSI PARLAMENTTI 


Ensimmäisen —vallankumouskuukauden — keskeisimpänä 
tapahtumana oli uuden yksikamarisen parlamentin eli 
Edustajainkamarin vaalit. Jo kansanhallituksen kesäkuun 
22. pnä hyväksymässä julkilausumassa sanottiin: »Hallitus 
ottaa päiväjärjestykseen kysymyksen Valtioneuvoston ja 
Edustajakamarin hajottamisesta, sillä ne eivät edusta kan- 
san todellista tahtoa, sekä uusien parlamenttivaalien toi- 
mittamisesta todellisen kansanedustuston aikaansaami- 
seksi täten». 

Tiedotus Edustajainkamarin vaalien järjestämisestä 
heinäkuun 14.—15. pnä julkistettiin heinäkuun 5. pnä. Val- 
tioneuvostoa epädemokraattisena laitoksena ei enää muo- 
dostettu. Uuden parlamentin eli Edustajainkamarin vaalien 
valmistelun merkeissä työväenjärjestöt muodostivat Eestin 
Kommunistisen puolueen ja Ammattiliittojen Keskusneu- 
voston kanssa vaaliliiton — Eestin Työkansan Liiton. Sen 
ohjelmaan kiteytettiin työläisten, työtätekevän talonpojis- 
ton ja sivistyneistön toivomukset ja tavoitteet. 

Vaalikampanja alkoi heinäkuun 6. pnä työväen suurilla 
kokouksilla ja mielenosoituksilla kampanjan laajetessa päi- 
västä toiseen. Sanomalehdissä tiedotettiin joka päivä 
kymmenistä joukkokokouksista, joissa pohdittiin Työkan- 
san Liiton vaaliohjelmaa, paljastettiin porvarillisen kauden 
vallanpitäjien ja liikemiesten salahankkeita. 

Eestin Työkansan Liitto asetti edustajaehdokkaat kai- 
kissa 80 vaalipiirissä. Heidän joukossaan oli paljon tun- 
nettuja kommunisteja, jotka jo porvarillisen tasavallan 
alkuajoista lähtien olivat taistelleet työkansan vallan puo- 
lesta (Johannes Lauristin, Arnold Veimer, Oskar Sepre, 
Olga Lauristin, Aleksander Resev, Paul Keerdo ym.). Työ- 
kansan Liitto asetti edustajaehdokkaikseen myös useim- 
mat vallankumouksellisen kansanhallituksen ministereistä 
(Johannes Vares, Hans Kruus, Neeme Ruus, Nigol Andre- 
sen, Johannes Semper ym.). Työkansan edustajaehdokkai- 
den joukossa oli niin ikään runsaasti työläisiä ja ammat- 
tiyhdistyksien johtajia (Erich Kadakas, August Pölts, 
Madis Kömmus, Paul Uusman, NadeZda Tihanova, Rudolf 
Jurtom, Georg Toompuu), sivistyneistön edustajia (Aleksei 
Janson, Adolf (Aadu) Hint, Paul Rummo, Arkadi Uibo 
ym.) ja talonpoikia (Jaan Anilane, Aleksander Ingalt ym.). 

Vaalikampanjaa käytiin kärjistyneen luokkataistelun olo- 
suhteissa. Monet porvarilliset ryhmittymät asettivat useim- 
missa vaalipiireissä omat edustajaehdokkaansa. Tätä myö- 
täili työkansan valtaan kohdistettujen parjauksien ja 
sepustuksien levittäminen. Porvaristo yritti kaikin tavoin 
estää kapitalistisen järjestelmän tuhoamisen Eestissä. 

Heinäkuun 9. päivänä kansanhallitus hyväksyi seuraa- 
van päätöksen: »Jotta vältettäisiin parlamenttivaalien käyt- 
töä Eestin Tasavallalle ja Eestin kansalle vahingollisten 
päämäärien hyväksi, edustajaehdokkaita koskevan aineis- 
ton esittäjien on toimitettava vaalipiirien komiteoille kun- 
kin ehdokkaan vaaliohjelma viimeistään heinäkuun 10. päi- 

vänä klo 14.00 mennessä». Osa porvariston edustajista 
perui edustajaehdokkuutensa. Osa taas esitti tekopyhiä 
vaaliohjelmia, joissa luvattiin kaikin tavoin puolustaa kan- 
san etuja. Työkansan edustajista muodostetut vaalipiirien 
komiteat mitätönsivät kuitenkin porvariston edustajaeh- 
dokkaiden vaaliohjelmat. Täten heiltä evättiin edustaja- 
ehdokkuus parlamenttivaaleissa. 

Porvarillisen diktatuurin vuosina Eestissä oli ollut perin 
tavanomaista, että työkansan edustajilta otettiin pois mah- 
dollisuus asettautua ehdokkaaksi tai että Edustajakamariin 
valitut työkansan edustajat karkotettiin parlamentista tai 
teljettiin vankilaan. Nyt vallan käsiinsä ottanut proletari- 
aatti esti porvariston edustajia pääsemästä työkansan par- 
lamenttiin. Tämä toimenpide aiheutti porvarillisissa pii- 
reissä tietenkin paheksumista ja suuttumusta, ja pakolais- 
johtajat ovat muistelleet tätä »vepäoikeudenmukaisuutta» 
vielä vuosikymmenien kuluttuakin syyttäen valtaan nous- 
sutta työkansaa »lain rikkomisesta» ja »epädemokraatti- 
suudesta». 

Kommentoitakoon tätä parilla katkelmalla kirjailija 
Johannes Semperin muistelmista: 

»Na jotka vuoden 1940 vallankumous sysäsi syrjään ja 
jätti vaille syöttömaata, toitottivat silloin ja toitottavat 
vielä tänäkin päivänä rajan takana, että tuo kumous ei 
ollut laillinen, että parlamenttivaalit pidettiin ennen lain 
sallimaa aikaa, että Eestin Työkansan Liiton edustajaeh- 
dokkaille ei voitu asettaa vastaehdokkaita, että Valtioneu- 
vostoa ei kutsuttu lainkaan koolle ja muuta tämän tapaista. 
Niinpä heidän mielestään Eestin Sosialistinen Neuvostota- 
savalta on lainvastainen, sitä ei voida tunnustaa, sitä ei 
ole lainkaan olemassa. Samanlainen juttuhan toistui myö- 
hemmin Saksan Demokraattisen Tasavallan kohdalla. 

Voi lainsäätäjäparkoja, joille vallankumoukset aiheutta- 
vat pään vaivaa! 

Tulee mieleen yksi tällaisista lainsäätäjistä, porvarilli- 
sen tasavallan viimeinen pääministeri (J. Uluots), joka oli 
aikoinaan Pietarin yliopiston stipendiaattina. Helmikuun 
vallankumouksen aikana hän oli penkonut viikon päivät 
roomalaista oikeutta omassa huoneessaan eristäytyneenä 
muusta maailmasta. Hän ei käynyt ulkona, ei lukenut lehtiä 
eikä hänellä ollut aavistustakaan koko vallankumouksesta. 
Lähdettyään lopulta eräänä päivänä kaupungille hän huo- 
masi oikeusviraston palavan. Kaikkialla vetelehti asiakir- 

joja. Hän näki joidenkin ihmisten yrittäneen heittää niitä 
vihaisesti tuleen. 

Myöhemmin hän tunnusti minulle olleensa äärettömän 
järkyttynyt. Miten niin! Kuinka nyt käy oikeuden ja oi- 
keudenkäytön kun tuolla tavalla tuhotaan asiakirjoja? 
Hyvä on, vallankumous, mutta onko tuolla vallanku- 
mouksella laillista pohjaa? Syntyy anarkia, epäjärjestys, 
kaaos... 

Liikkuessani tuolloin edustajaehdokkaana vaalipiirissä 
« ja kuunnellessani kokouksissa kansan ääntä en tavannut 
yhtäkään ihmistä, joka olisi valittanut vaalien laittomuutta 
tai tuominnut käänteentekevät tapahtumat. Päinvastoin, 
kansan mieliala oli korkealla, kansa koki vapautuneensa 
lopultakin painostuksesta ja ikään kuin heränneensä unesta. 
Kansa osallistui aktiivisesti kokouksiin, mikään ei enää 
estänyt ihmisiä tuomasta julki toivomuksiaan ja odotuk- 
siaan ...» 

Vaaleihin mennessä Eestin Työkansan Liiton vaaliohjel- 
maa ilmoittivat kannattavansa 618 erilaista työväenjärjes- 
töä ja 304 suureen kokoukseen osallistuneet sadattuhannet 
ihmiset. Edustajainkamarin uuden kokoonpanon vaaleihin 
osallistui 591030 kansalaista eli 84,1% kaikista äänioi- 
keutetuista (enemmän kuin koskaan ennen Eestissä järjes- 
tetyissä parlamenttivaaleissa). Eestin Työkansan Liiton 
ehdokkaat saivat 548631 ääntä, ts. 92,8% äänestykseen 
osallistuneista kansalaisista antoi äänensä Eestin Työkan- 
san Liiton ehdokkaille. 

Eestin Työkansan Liiton vaalivoiton johdosta heinäkuun 
17. pnä Tallinnassa oli suuri mielenosoitus. Työläisten kul- 
kueet tulivat sinä päivänä Vapauden torille tunnuksin 
» Eläköön Neuvosto-Eesti!», » Vaadimme Eestin liittymistä 
Sosialististen Neuvostotasavaltojen Liittoon!». Samojen 
tunnuslauseiden alla pidettiin työväen joukkokokouksia 
heinäkuun 17. ja 18. pnä myös muissa kaupungeissa ja 
kauppaloissa. 

Heinäkuun 21. päivänä 1940 Toompean linnassa alkoi 
uuden parlamentin — Edustajainkamarin — ensimmäinen 
istuntokausi. Sen avasi klo 12.00 vanhin kansanedustaja 
Aleksei Janson. Istuntokaudella valittiin Edustajainkama- 
rin johto: puheenjohtajaksi tuli Arnold Veimer, 1. vara- 
puheenjohtajaksi Aleksei Janson ja 2. varapuheenjohtajaksi 
Mihkel Jirna, sihteeriksi Olga Lauristin ja varasihteeriksi 
Arkadi Uibo. 

Kansanedustaja Kristjan Jalakin ehdotuksesta Edusta- 
jainkamari hyväksyi seuraavan päiväjärjestyksen: 

1. Eestin valtiojärjestystä koskeva kysymys. 

2. Eestin liittyminen Sosialististen Neuvostotasavalto- 

jen Liiton jäseneksi. 

3. Maan julistaminen koko kansan omaisuudeksi. 

4. Suurteollisuuden ja pankkien kansallistaminen. 

Uuden parlamentin ensimmäiseen kokoukseen saapui 
Tallinnan työläisten valtuuskunta, johon kuului suurimpien 
tehtaiden edustajia. Tallinnan proletariaatin nimissä puhui 
Krullin tehtaan pitkäaikainen luottamusmies Voldemar 
Reining. Hän sanoi: »Huolimatta kaikista painostustoi- 
menpiteistä, joita Tallinnan teollisuustyöläisiin on kohdis- 
tettu aiempien hallitusten aikana, he ovat aina kuuluneet 
etujoukkoon työväenluokan taistelussa paremman tulevai- 
suuden puolesta. Nyt on koittanut aika, jolloin Tallinnan 
työläiset sanovat ratkaisevan sanansa. Kaiken vallan Ees- 
tissä on kuuluttava työläisten ja talonpojiston neuvos- 
toille!». 

Kysymystä Eestin valtiojärjestyksestä käsitteli Johan- 
nes Lauristin. Hän eritteli Eestin porvariston poliittista 
vararikkoa ja osoitti, että työkansan onnen parhaana 
takeena on neuvostovalta. Johannes Lauristin ehdotti Ees- 
tin Tasavallan julistamista Sosialistiseksi Neuvostotasaval- 
laksi. Hänen ehdotustaan kannattivat puheissaan samoin 
muut kansanedustajat. Niinpä Tekla-tekstiilitehtaan työ- 
läinen NadeZda Tihanova korosti: »Valitsijani ovat sano- 
neet minulle suoraan, että mikäli uusi, kansan valitsema 
parlamentti ei ryhdy toimenpiteisiin Eestin julistamiseksi 
Sosialistiseksi Neuvostotasavallaksi, ei kannata lainkaan 
asettautua edustajaehdokkaaksi. Me näet pidämme varsin 
selvänä asiana, että vain siinä tapauksessa voimme ryhtyä 
täydellä innolla rakennustyöhön, jos eliminoidaan pää- 
oman syöpätauti sekä saatetaan voimaan Neuvostoliiton 
sosialistinen järjestelmä ja perustuslaki. Tämä on valitsijoi- 
den tahto, tämä on kansan tahto, ja meidän velvollisuute- 
namme on toteuttaa se.» 

Heinäkuun 21. päivän iltana Edustajainkamari hyväksyi 
yksimielisesti valtiovaltaa koskeneen julkilausuman, jossa 
sanottiin mm.: »Ilmaisten työkansan vapaan ja yksimieli- 
sen tahdon Edustajainkamari julistaa neuvostovallan pys- 
tytetyksi koko Eestin alueella. Eesti julistetaan Sosialisti- 
seksi Neuvostotasavallaksi.» 

Samana päivänä Neeme Ruus piti Edustajainkamarissa 
selostuksen Eestin liittymisestä Sosialististen Neuvosto- 
tasavaltojen Liiton kokoonpanoon. 

Heinäkuun 22. päivänä jatkuivat neuvottelut Eestin liit- 
tymisestä SNTL:n jäseneksi. Kansanedustaja Arkadi Uibo 
sanoi mm.: »Vain tiiviissä liitossa toisten sosialististen 
maiden — Neuvostoliiton — kanssa on ajateltavissa ja 
mahdollista sosialistisen tasavaltamme olemassaolo ja 
kehitys. On aivan selvää, ettemme kestä yksin ulkoisia 
myrskyjä, yksin olisi vaikeampi poistaa myös taantumuk- 
sen jäänteitä maastamme... Työtätekevällä kansallamme 
on samat kansainväliset tavoitteet kuin koko maailman 
proletariaatilla, työväestömme on kiinnostunut tiiviistä 
liitosta toisten sosialististen maiden, Neuvostoliiton 
kanssa.» 

Samoja näkemyksiä kannattivat muutkin puhujat. Edus- 
tajainkamari hyväksyi yksimielisesti julkilausuman Eestin 
liittymisestä Neuvostoliittoon. Siinä sanottiin: » Ainoastaan 
suuren Neuvostoliiton kokoonpanossa, neuvostotasavalto- 
jen veljellisen yhteisön tasavertaisena jäsenenä Eestin kan- 
salle avautuu mahdollisuus talouselämän kehittämiseen ja 
kansan =kulttuuritason kohottamiseen, kansallisuuksien 
tasa-arvoisuuden turvaamiseen sekä rauhan, leivän ja 
todellisen vapauden takaamiseen työtätekevälle kansalle. 

Ottaen huomioon Eestin kansan yksimielisen tahdon, 
Edustajainkamari päättää: pyytää Sosialististen Neuvosto- 
tasavaltojen Liiton Korkeinta Neuvostoa hyväksymään 
Eestin — Sosialistinen Neuvostotasavalta Neuvostoliiton 
kokoonpanoon . . .» 

Illalla heinäkuun 22. pnä Edustajainkamari ryhtyi käsit- 
telemään päiväjärjestyksen kolmatta kysymystä. Alustuk- 
sen maan julistamisesta koko kansan omaisuudeksi piti kan- 
sanedustaja Aleksander Jöeäär. Alustaja, samoin kuin 
muutkin puhujat, korosti, ettei porvariston toteuttama maa- 
reformi tyydyttänyt työtätekevän talonpojiston enemmistön 
tarpeita. Kaivattiin uutta, radikaalista maareformia — 
koko maan kansallistamista, kulakkien maiden pakkoluo- 
vutusta, niiden jakamista maatyöläisille ja talonpoikais- 
köyhälistölle sekä talonpojiston köyhäliston ja keskiker- 
rosten velkojen kuolettamista. 

Heinäkuun 23. pnä Edustajainkamari hyväksyi julkilau- 
suman maan julistamisesta koko kansan omaisuudeksi. 
Sen mukaisesti koko maa kaivannaisineen, metsineen, jär- 

vineen ja jokineen kuului nyt koko kansalle, ts. valtiolle. 
Kullakin tilalla sai olla enintään 30 hehtaaria maata. Loput 
maasta siirrettiin julkilausuman pohjalla valtion maava- 
rantoon jaettavaksi maattomille ja vähän maata omista- 
neille talonpojille. Samalla päätettiin kuolettaa kaikki por- 
varivallan aikaiseen maareformiin liittyneet lunastusmak- 
sut. Talonpoikien velkataakkaa kevennettiin myös muulla 
tavoin. 

Samana päivänä Edustajainkamari hyväksyi Oskar Sep- 
ren alustuksen pohjalta päätöksen pankkien ja suurteolli- 
suuden kansallistamisesta. Vastaava julkilausuma laski 
perustan kapitalistisen talouden lakkauttamiselle ja sosia- 
listisen talousjärjestelmän kehittämiselle Eestissä. Eestin 
työkansan mielipidettä tämän asian ratkaisemisessa heijas- 
tavat hyvin kahden kansanedustajan, Erich Kadakasin ja 
Johannes Semperin Edustajainkokouksessa kysymystä 
käsiteltäessä pitämät puheet. 

Työläinen Erich Kadakas sanoi: »Olemme nyt astuneet 
sosialismin tielle, mutta sosialismi ei ole sanahelinää, vaan 
käytännön toimintaa. Työtätekevä kansa, joka tähän asti 
on raatanut pelkästään kapitalistien eduksi, ryhtyy nyt 
työskentelemään vain omaksi edukseen. Maailma ei kuulu 
kapitalisteille, vaan työtätekevälle kansalle, joka sen on 
rakentanut ja kantanut sitä harteillaan. Siksi seuraavana 
päätöksenämme on pankkien ja suurtehtaiden kansallista- 
minen. Me aloitamme hävittämällä lopullisesti kapitalisti- 
sen riiston... Tehtävämme ovat valtavan suuret, mutta 
emme pelkää vaikeuksia, sillä tästä lähtien me rakennamme 
itseämme varten, vain itseämme varten.» 

Kirjailija Johannes Semper totesi: »Olemme saaneet 
kauan aikaa seurata, kuinka anominen, nöyryyttävä pyytely 
ja ovien takana kolkuttaminen muuttui järjestelmäksi ja 
miten henkisen työn tekijät, olivatpa he sitten tiedemiehiä, 
kirjailijoita, näyttelijöitä tai taiteilijoita, saatettiin yhä 
enenevässä määrin sellaiseen asemaan, että heidän oli 
pakko kokea elävänsä oikeastaan pääoman armosta... 

Sallittakoon todeta, että tällainen järjestelmä ei ollut 
ainoastaan orjuuttava, se oli myös demoralisoiva. Nyt tästä 
tulee loppu. Tulee loppu siitä, että kulttuurimme joutui elä- 
mään pääoman vallan armoilla ja taipumaan sen mielen 
ja oikkujen mukaisesti. 

Kansallistamalla suurpääoma luodaan tähänastisen 
anarkistisen epävakaan järjestelmän sijasta yhteiskunta- 

järjestelmä, jossa vallitsevat suunnitelmallisuus, oikeuden- 
mukaisuus, kulttuurikehitys ...» 

Edustajainkamarin jäsenet hyväksyivät yksimielisesti 
Johannes Varesin johtaman vallankumouksellisen kansan- 
hallituksen toiminnan. Edustajainkamarin jäsen Ruut Liiv 
arvioi hallituksen toiminnan seuraavin sanoin: »Tasaval- 
lan nykyistä hallitusta meidän tulee kiittää Eestin histo- 
rian suurimmasta vallankumouksellisesta käänteestä... 
Tervehdin ja kiitän valitsijoiden nimissä tasavallan halli- 
tusta, joka on ollut ansiokkaana pioneerina sosialistisen 
Eestin rakentamisessa». Edustajainkamari hyväksyi yksi- 
mielisesti Paul Keerdon ehdotuksen, että tasavallan hallitus 
jatkaisi työtään uuden perustuslain voimaantuloon asti. 

SNTL:n Korkeimman Neuvoston Liittoneuvosto ja Kan- 
sallisuuksien Neuvosto käsittelivät yhteisessä istunnossaan 
elokuun 6. päivänä 1940 Eestin Edustajainkamarin pyyn- 
töä Eestin hyväksymisestä Neuvostoliiton kokoonpanoon. 
Puheessaan Johannes Lauristin sanoi mm.: »Eestin työtä- 
tekevällä kansalla on ammoiset veljelliset suhteet Neuvos- 
toliiton kansoihin, suhteet, jotka juontavat juurensa aikoi- 
hin, jolloin ne taistelivat yhteisesti tsaarivaltaa vastaan, 
niin Venäjän kuin Eestinkin työläisiä ja talonpoikia sorta- 
neita kapitalisteja ja tilanherroja vastaan... Olemme ko- 
keneet yhdessä kolme vallankumousta ja toivomme raken- 
tavamme nyt Neuvostoliiton kansojen yhteisessä ystävyys- 
perheessä vapaan sosialistisen Neuvosto-Eestin.» Otto Vil- 
le Kuusisen ehdotuksesta SNTL:n Korkein Neuvosto päätti 
tyydyttää Eestin Edustajainkamarin pyynnön ja hyväksyi 
Eestin Sosialistisen Neuvostotasavallan Sosialististen Neu- 
vostotasavaltojen Liittoon tasavertaisena neuvostotasaval- 
tana. 

Elokuun 25. pnä Edustajainkamarin istuntokausi hyväk- 
syi Eestin SNT:n Perustuslain. Sen mukaisesti tehtiin 
muutoksia myös korkeimmissa valtion hallintoelimissä. 
Edustajainkamari julistettiin Eestin SNT:n Korkeimmaksi 
Neuvostoksi. Sen Puhemiehistön puheenjohtajaksi valittiin 
Johannes Vares. Uuden hallituksen — Kansankomissaarien 
Neuvoston puheenjohtajaksi tuli Johannes Lauristin. 

Rinnan työkansan poliittisen vallan lujittumisen kanssa 
vuoden 1940 heinäkuun lopulla alkoi talouden laaja uudes- 
taanjärjestely uuden Edustajainkamarin päätösten mukai- 
sesti. Kansallistettiin pankit, suurteollisuus ja kuljetuslai- 
tokset. Sitä seurasi suurempien liikeyritysten ja asuintalo- 

jen kansallistaminen. Sosialistisen uudestaanjärjestelyn 
toteuttamisen myötä Neuvosto-Eestin teollisuustuotanto 
kasvoi nopeasti. Vuonna 1941 Neuvosto-Eestin teollisuus 
tuotti ensimmäisten viiden kuukauden aikana 63% enem- 
män kuin edellisen vuoden vastaavana aikana. Neuvosto- 
valta poisti yhdessä vuodessa porvarillisen Eestin krooni- 
sena vitsauksena olleen työttömyyden. Tehtaat ja muut 
tuotantolaitokset käynnistettiin täydellä kapasiteetilla. 
Luotiin valtion sosiaalivakuutusjärjestelmä ja ilmainen 
lääkärinapu saatettiin kaikkien ulottuville. + 9. 

Edustajainkamarin heinäkuun 23. pnä hyväksymän julki- 
lausuman mukaisesti vuoden 1940 jälkipuoliskolla toteutet- 
tiin maareformi. Lähes 50 tuhatta entistä maatonta ja köy- 
hää talonpoikaa sai maata. Maaseudun sosiaalinen rakenne 
muuttui huomattavasti: talonpojiston keskikerrosten omi- 
naispaino kasvoi, kulakiston vaikutusta rajoitettiin. Talon- 
pojiston auttamiseksi valtion taholta perustettiin kone- ja 
traktoriasemia. : 

Suuria muutoksia tapahtui niin ikään kulttuurielämässä. 
Jyrkästi kasvoi oppilaiden määrä peruskouluissa. Työväen 
lapsille turvattiin suotuisat mahdollisuudet korkeakoulusi- 
vistyksen hankkimiseen. 

Vallankumouskesä 1940 oli laskenut perustan sosialisti- 
sen Eestin kehitykselle. 

